**Un chip ca o icoană**

*Aspiranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Un chip ca o icoană

Un dor nestăvilit mă arde ca un rug

Şi brațe-flăcări, simţirea-mi înconjoară,

Visez că zbor ușor şi printre stele ajung,

Iar răsuflarea lunii pe trup mă înfioară.

Privesc parcă în transă steluţa abia ivită,

Pictează mii de fluturi şi-un chip ca o icoană,

O rază a sa mă poartă la Buna mea iubită

Ce stă în colţ de astru şi nerostit mă cheamă.

Şi dintr-odată ninge cu flori de iasomie,

Un glas de înger cântă o doină legănat,

Din Carul Mic coboară înveşmântată-n ie,

Bunica mea frumoasă cu sufletul curat.

În jurul ei, lumină şi pace răspândeşte

Îi simt iubirea vie ca valul nesfârşit,

Zăpada din adâncuri pe dată o topeşte

Și-mi înverzeşte drumul spre noul răsărit.

În calea dintre vise de nicăieri răsare

O cruce grea de piatră şi veşnicul mormânt,

Aici Buna şopteşte:"Aprinde o lumânare,

Să pot veni la tine pe aripă de vânt!"

Simt lacrima cum muşcă şi totu-ncet dispare

Plecând cu Buna dragă pe colţul ei de astru,

Doar sufletul priveşte cu dor spre altă zare

Şi-aşteptă, iară clipa cu visul ei albastru.